PMIndiaData/PMIndiaSum huggingface dataset:
পিআইও-পর্লিয়ামেন্তরিয়ান কনফরেন্স হৌদোকপগী থৌরমদা প্রধানমন্ত্রীনা ৱা ঙাংখ্রে

প্রধানমন্ত্রী শ্রী নরেন্দ্র মোদীনা ঙসি ন্যু দিল্লিদা পিআইও-পর্লিয়ামেন্তরিয়ান কনফরেন্স হৌদোকপগী থৌরমদা ৱা ঙাংখ্রে । কনফরেন্স অদুদা দেলিগেতশিংবু তরাম্না ওক্লদুনা প্রধানমন্ত্রীনা হায়খি মদুদি চহি চা কয়াদগী মীওই কয়া কয়ানা ভারত থাদোক্তুনা চৎখিবা মতমদুদগী মখোয়গী ৱাখল অমসুং থম্মোয়দা ভারতকী মমি তারি । ভারত্তগী হৌখিবা মীওইনা মখোয়না লৈখিবা লমশিং অদুদা মখোয় মশানা তিনখিবা অদু ঙক্নিঙাই ওইদে হায়না মহাক্না হায়খি । মহাক্না মখা তাখি মদুদি মখোয়না মখোয় মশাবু ভারত্য ওইবা অদু ঙাক্তুনা থম্লি, মখোয়না লৈবাকশিং অদুগী লোন, চিঞ্জাক অমসুং ফিজেৎ অদুগশু চুশিন্নরি । প্রধানমন্ত্রীনা হায়খি মদুদি ঙসি দিল্লিদা ইন্দিয়ান ওরিজিনগী মিনি ৱার্ল্দ পার্লিয়ামেন্ত অমগুম উবা ফংলি । মহাক্না নোত তৌখি মদুদি ভারত্তগী হৌখিবা মীওইশিংনা ঙসিদি মোরিসিয়স, পোর্তুগাল অমসুং ইরিলেন্দগী প্রধানমন্ত্রীশিং ওইরি । মহাক্না মখা তাখি মদুদি ভারত্তগী হৌখিবা মীওইশিংনা অতোপ্পা লৈবাক কয়া অমদা স্তেতকী মকোক অমসুং সরকারগী মকোকথোংবশি ওইরি । প্রধানমন্ত্রীনা হায়খি মদুদি ভারতকী মরমদা মালেমগী ইমপ্রেসন অসি হৌখিবা চহি অহুম মরি অসিদগী অহোংবা লাক্লে । মসিগী মরমদি ভারত অসি মশা মথন্তা ত্রান্সফোর্ম তৌবননি হায়না মহাক্না হায়খি । ভারতকী অশাশিং অমসুং এস্পিরেসনশিং অসি মতম পুম্নমক্তা ৱাংই হায়না মহাক্না হায়খি । মহাক্না হায়খি মদুদি সেক্তর খুদিংমক্তা হনবা য়াররোইদবা অহোংবশিং উবা ফংই । প্রধানমন্ত্রীনা হায়খি মদুদি পিআইওশিং অসি ভারতকী পর্মানেন্ত এম্বাসেদরগুম্বনি, মখোয়না মফম অমা হেক্তদা লৈরবশু মহাক্না মপাল লমদা চৎপদা মতম পুম্নমক্তা মখোয়গা উন্ননবা হোৎনৈ । মীরৈবাক্তা লৈরিবা ভারতকী নগরিকশিংনা মায়োক্নরিবা ইশুশিংদা লেপ্পা নাইদনা মীৎয়েং থম্বগীদমক প্রধানমন্ত্রীনা মপাল থৌরম পুবা মন্ত্রী সুস্মা স্বারাজপু থাগৎপা ফোংদোকখি । মসিগা মরি লৈননা মহাক্না কোন্সুলর গ্রিভান্সেসকী রিএল তাইম মোনিকরিং অমসুং রেস্পোন্সকীদমক “এমএদিএদি” অদু পনখি । প্রধানমন্ত্রীনা হায়খি মদুদি ভারতকী চাওখৎ থৌরাংগীদমক এনআরআইশিং অসি মপাং অমগুম সরকারনা থাজবা থম্লি । মহাক্না হায়খি মদুদি নীতি আয়োগনা দ্রাফত তৌরকপগী মতুং ইন্না ইং ২০২০ ফাওবদা এক্সন এজেন্দা অদুদা এনআরআইশিংনা মরুওইবা পোজিসন অমা লৈরি । প্রধানমন্ত্রীনা হায়খি মদুদি ইন্সতেবিলিতীগী য়ুগ অমদা মালেম পুম্বদা ভারতকী সিভিলাইজেসন অমসুং কলচরগী মগুণশিং অদুনা লমজিং লমতাকপা ঙমগনি । প্রধানমন্ত্রীনা হায়খি মদুদি ভারতনা এসিন লৈবাকশিংগা য়াম্না নক্নবা মরি থম্লি, মদু মতম খরগী মতুংদা লাক্কদৌরিবা রিপব্লিক নুমীৎতা উবা ফংলনি ।
প্রধান মন্ত্রীনা হয়েং দিল্লীগী অলিপুর রোদতা দা. অম্বেদকর নেস্নেল মেমোরিয়েল শঙ্গাগনি

দা. বাবাসাহেব অম্বেদকরগী মপোক নুমীৎ নোংমা ৱাৎলিঙৈ, এপ্রিল ১৩দা প্রধান মন্ত্রী শ্রী নরেন্দ্র মোদীনা দিল্লীগী ২৬, অলিপুর রোদতা দা. অম্বেদকর নেস্নেল মেমোরিয়েল শঙ্গারগনি। ইং ১৯৫৬কী দিসেম্বর ৬তা মফম অসিদা দা. অম্বেদকরনা মহাপরিনির্বনাদা শরুক য়াখি। ইং ২০০৩গী দিসেম্বর থাদা মতম অদুগী প্রধান মন্ত্রী শ্রী আতল বিহারী ভাজপায়ীনা ২৬, অলিপুর রোদতা লৈরিবা দা. অম্বেদকর মহাপরিনির্বনা স্থল অসি জাতিদা কৎথোকখি। মেমোরিয়েল অসিগীদমক প্রধান মন্ত্রী শ্রী নরেন্দ্র মোদীনা ইং ২০১৬কী মার্চ ২১দা উরেপ-উয়ুং তমখি। ভারতকী সংবিধান শেম্বীখিবা বাবাসাহেব অম্বেদকরগী মেমোরিয়েল অসি লাইরিক অমগী শক্লোন পীরি। মেমোরিয়েল অসিদা লৈরিবা ম্যুজিয়ম অসিদা দা. অম্বেদকরগী পুন্সি, ভারতকীদমক মহাক্না লৌরম্বা থৌদাং অদু স্তেতিক মিদিয়া, দাইনামিক মিদিয়া, ওদিও-ভিজুয়েল কন্তেন্ত অমসুং মল্তিমীদিয়া তেক্নোলোজীগী খুত্থাংদা ফংহল্লি। মেদিতেসন হোল অমসুং শেমলে। তোরান দ্বার্স, বোধি পাম্বী অমা, ম্যুজিকেল ফাউন্তেন অমা, অমসুং ফেসেদ লাইতিং অসি মেমোরিয়েল অসিগী মরুওইবা পোৎশকশিংনি।
শ্রীলঙ্কাগী পার্লিয়ামেন্তকী মীহুৎশিংনা প্রধান মন্ত্রীগা উনখ্রে

শ্রীলঙ্কাগী পার্লিয়ামেন্তকী মীহুৎ কাংবু অমনা ঙসি প্রধান মন্ত্রী শ্রী নরেন্দ্র মোদীগা উনখ্রে। শ্রীলঙ্কাগী পার্লিয়ামেন্তকী স্পীকর হিজ এক্সিলেন্সী শ্রী করু জয়াসুর্য়না পার্তী ময়ামগী ওইবা মীহুৎ কাংবু অদুবু লুচীংখি। পার্লিয়ামেন্তকী মীহুৎশিং অদুনা ভারত অমসুং শ্রীলঙ্কাগী মরক্তা লৈনরিবা পুৱারীগী মরিশিং অমসুং শরুক য়ামিন্নরিবা লাইনীং-লাইশোন অমদি চৎনবী নাৎকী মতাংদা পনখি অমসুং চহি খরা অসিগী মনুংদা নাকল অনিগী মরিদা হেন্না চেৎশিল্লক্লিবা অসিগী মতাংদা অপেনবা ফোংদোকখি। ভারতকী মতেংনা শ্রীলঙ্কাদা পাইখৎলিবা পিপল-সেন্ত্রিক দিবেলপমেন্ত কোওপরেসন প্রোজেক্তশিংগী কান্নবশিংগী মতাংদসু মখোয়না পনখি। অপুনবা শেনমিৎলোনগী প্রোজেক্তশিং খোংজেল য়াংনা পাইখৎপনা লৈবাক অনিগী মীয়ামদা কান্নবা ফংহনগনি হায়নসু মখোয়না য়ানীংবা ফোংদোকখি। মীহুৎ কাংবু অদুবু প্রধান মন্ত্রীনা তরাম্না ওকখি অমসুং অসিগুম্বা মরি থম্নবগী মরু ওইবশিং অদু ফোংদোকখি। মহাক্না হায়খি মদুদি লৈবাক অনিগী প্রোবিন্সিএল এসেমব্লীশিং অমসুং লোকেল বোদীশিংগী মরক্তা মরি লৈনবা হেনগৎহল্লিবা অনৌবা খোংথাংশিং অসিনা লৈবাক অনিগী মীয়ামগী মরক্তা লোইনবা অমসুং থাজবা মখা তানা হেনগৎহল্লগনি।
প্রধান মন্ত্রীনা দেহরাদুন্দা ৪শুবা ইন্তর্নেস্নেল যোগ দে সেলেব্রেসন লুচীংগনি

প্রধান মন্ত্রী শ্রী নরেন্দ্র মোদীনা ২০১৮গী জুন ২১দা দেহরাদুন্দা পাংথোক্কদৌরিবা ৪শুবা ইন্তর্নেস্নেল যোগ দে সেলেব্রেসন লুচীংলগনি। প্রধান মন্ত্রীনা হিমালয়গী তমপাক্তা লৈরিবা ফোরেস্ত রিসর্স ইন্সতিত্যুৎ, দেহরাদুনগী লমপাক্তা যোগ অসন পাংথোক্লিবা ভোলুন্তিয়র লিশিং কয়াগা শরুক য়ামিন্নগনি। থৌরম অসিবু মার্ক তৌরদুনা মালেমগী মফম কয়াদা যোগগা মরি লৈনবা থৌরমশিং পাংথোক্লি। মমাংদা প্রধান মন্ত্রীনা যোগ সেলেব্রেসনশিংদা শরুক য়াখ্রে মখোয় অদুদি ২০১৫দা ন্যু দিল্লীগী রাষ্ট্রপতি ভবন, ২০১৬তা চান্দিগরগী কেপিতোল কমপ্লেক্স অমসুং ২০১৭তা লখনৌগী রমাবাই অম্বেদকর সভা স্থলনি। থৌরম অসিনা লাকপদা মালেমগী মফম পুম্নমক্তা লৈরিবা যোগবু পামজবা মীওইশিংদা য়াইফ পাউজেল পীরদুনা প্রধান মন্ত্রীনা হায়খি মদুদি যোগ অসি থাইনগী ভারতকী লাইনীংবশিংনা মীওইবা জাতিদা তম্বীরম্বা অতাংবা খুদোল অমনি। প্রধান মন্ত্রীনা হায়খি, “যোগ অসি হকচাংবু ফিৎ ওইনা থম্নবা হকচাং শাজেলগী সেৎ অমখক্তা নত্তে। মসি ফিৎনেস অমসুং ৱেলনেসতা মরু ওইরিবা হেল্থ এসুরেন্সকী পাসপোর্ত অমনি। নহাক্না অয়ুক্তা প্রেক্তিস তৌরিবা অদু খক্তা যোগ নত্তে। নহাক্কী নোংমগী নথৌদাং অদু অইন কনবগা লোয়ননা পাংথোক্লিবা অমদি মপুং ফাবা এৱার্নেস অদু যোগগী ফোর্ম অমনি।” “থোইদোক হেন্দোক্লবা মালেম অসিদা যোগনা খল পীরি। মেন্তেল স্ত্রেসনা নারবা মালেম অসিদা যোগনা ৱাখল লৈতাহল্লি। কঙাওনরবা মালেম অসি মফম অমদা পুরকপদা যোগনা মতেম পাংলি। অকিবনা থল্লবা মালেম অসিদা যোগনা আশা, পাঙ্গল অমসুং থৌনা পীরি ” প্রধান মন্ত্রীনা মখা তাখি। ইন্তর্নেস্নেল যোগ দেগী তঞ্জা অসিদা থোঙান তোঙানবা অসনশিংগী য়েৎশন্নরিবশিং অদু সেয়র তৌনবা সোসিয়েল মীদিয়াদা খঙহনখি। মালেমগী তোঙান তোঙানবা মফমশংদা মীয়াম্না যোগ তৌবগী শক্তমরশিংসু মহাক্না সেয়র তৌখি।
প্রধানমন্ত্রীনা হয়েং নেভীগী সবমেরিন আইএনএস কলবারি জাতিদা খুৎশিন্নরগনি

প্রধানমন্ত্রী নরেন্দ্র মোদীনা হয়েং শগোলশেন নুমীৎতা মুম্বাইদা নেভীগী সবমেরিন আইএনএস কলবারি জাতিদা খুৎশিন্নরগনি । আইএনএস কলবারি অসি মজাগোন দোক সিপবিল্দর্স লিমিতেদনা ভারত নেভীগীদমক শেম শারবা অদুগুম্বা দিজল-ইলেক্ত্রিক এতেক সবমেরিন অমনি । মসি ভারতকী নেভীদা হাপচিনগদবা অসিগুম্বা সবমেরিন তরুক্কী মনুংদা অহানবনি, অমসুং মেক ইন ইন্দিয়া খোংথাংগী মায় পাক্লবা খুদম অমা ওইরি । প্রোজেক্ত অসি ফ্রান্সকী কোলাবোরেসনগা লোয়ননা পায়খৎপনি । নেভেল দোকয়ার্দতা ঙাকশেল মন্ত্রী, মহারাস্ত্রা সরকারগী শক্নাইরবা মীওইশিং অমসুং মরুওইবা নেভেল ওফিসারশিং শরুক য়াবা থৌরম অমদা প্রধানমন্ত্রীনা সবমেরিন অসি খুৎশিন্নগনি । মীফম অদুদা মহাক্না ৱা ঙাংগনি, অমসুং সবমেরিন অদু মীৎয়েং থমগনি ।
মন্ত্রীমন্দলনা তামিল নাদুগী কুনুরদা অনৌবা ভাইরেল ভেক্সিন মেনুফেকচরিং য়ুনিৎ লিংখৎনবগীদমক পাস্তর ইন্সতিত্যুৎ ওফ ইন্দিয়াদা একর ৩০ পাক চাউবা লম এলোৎ তৌনবা হায়জরকপা অদু অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা তামিল নাদুগী কুনুরদা অনৌবা ভাইরেল ভেক্সিন মেনুফেকচরিং য়ুনিৎ লিংখৎনবগীদমক পাস্তর ইন্সতিত্যুৎ ওফ ইন্দিয়া (পি.আই.আই.)দা একর ৩০ পাক চাউবা লম এলোৎ তৌনবা হায়জরকপা অদু অয়াবা পীখ্রে। প্রোজেক্ত অসিনা পি.আই.আই. কুনুরদা ভাইরেল ভেক্সিন্স (তি.সি.এ. এন্তি–মিজল্স ভেক্সিন, জে.ই. ভেক্সিন অসিনচিংবগুম্বা) অমসুং এন্তি সেরা (এন্তি স্নেক ভেনম অমসুং এন্তি রেবিজ সেরাগুম্বা) পুথোক্নবা অধিকার পীরি। প্রোজেক্ত অসিগীদমক লম অসি মমল লৌদনা ত্রান্সফর তৌগনি। প্রোজেক্ত অসিগীদমক লম শিজিন্নবসু হকশেল অমসুং য়াইফ য়ুম্বালগী মন্ত্রালয়না ইন্দস্ত্রীয়েলদগী ইন্সতিত্যুস্নেলদা ওন্থোক্কনি। কানবশিং: লম অসি এলোৎ তৌবনা অঙাংশিংগীদমক পুন্সি কনগদবা ভেক্সিনশিং পুথোকপদা পুক্নীং থৌগৎলগনি, লৈবাক অসিগী ভেক্সিন সেক্যুরিতী হেঙ্গৎহল্লগনি, অমদি মমল হন্থহল্লগনি।